ኣይተ በረከት ስምኦን ንወተሃደራዊ ስርዓት ደርጊ ኣብ ዘወገደ ዕጥቃዊ ቃልሲ ኣብ ዝተፈላለዩ ጋንታታት ካብ ዝተሳተፉ ስሙያት ተቓለስቲ ሓደ እዮም። እቲ ዕጥቃዊ ቃልሲ ምስ ኣብቅዐ ድማ፡ ኣብ ዝተፈላለዩ ሓላፍነት እቲ ውድብን ላዕለዋይ ሓላፍነት መንግስትን ኣገልጊሎም። ብዝያዳ ግን ድሕሪ ምክፍፋል መሪሕነት ውድብ ህወሓት ብ1993/ 2001ዓ.ም ብፈረንጂ ዝተፈጠረ ምምቕቓል ንቀዳማይ ሚኒስትር ነበር ኣይተ መለስ ዜናዊ ምስደገፉ እዮም ብዝያዳ ተፈሊጦም። ኣብቲ እዋን ኣብቲ ውድብን ሓላፍነት መንግስትን ልዑል ግደ ዝነበሮም ኣባላት ኣመራርሓ ህወሓት ሒዞሞ ካብ ዝነበሩ ሓላፍነት እንትለዓሉ፡ ዝተፈጠረ ክፍተት ንምሽፋን፡ ናብ ቅድሚት ካብ ዝመፅኡን ናይ ቀዳማይ ሚኒስትር መለስ ናይ ቀረባ ሰባት ካብ ዝኾኑን ሰባት ኣይተ በረከት ስምኦን ኣብ ቅድሚት ይስርዑ። ኣይተ በረኸት ስምኦን ካብ ስልጣኖም ንኽሰናበቱ ሕቶ ኣቕሪቦም ኣይተ መላኩ ፈንታን ጀነራል አሳምነውን ንማእኸላዊ ኮሚቴ ኣዴፓ ተመሪፆም ኣይተ በረከት ስምኦን ካብቶም ቀዳማይ ሚኒስትር ቀፂሎም፡ ኣብ ጉዳይ እቲ ውድብን መንግስትን ኣብ ዝተፈላለዩ መድረኻት ወጺኦም ዝዛረቡ ካልኣይ ሰብ እዮም። ሓሳቦም ኣኪቦም ብምዝራብ ኮነ ናይ መንግስቲ ርእዮተ ዓለም ፖሊስታት ብምትንታን እውን ካብ ካልኦት ሰብመዚ ጎሊሆም ዝረኣዩ ከምዝኾኑ ይዝረበሎም። ነቲ ውድብ ቅርበት ዘለዎም ሰባት ከምዝሕብርዎ፡ ልሳን ርእዮተ ዓለም ኢህወደግ ኣብ ዝኾነት መፅሄት 'ኣዲስ ራእይ'፡ ብናይ ብርዒ ስም ይፅሕፉ ካብ ዝነበሩ ኣይተ መለስ ዜናዊ ቀፂሎም፡ እዋናውን ፖለቲካውን ትንታነታት ካብ ዘዳልዉ ውሑዳት ሰባት፤ ኣይተ በረከት ስምኦን ሓደ እዮም። ብ1997/2005 ዓ.ም ፈረንጂ ህይወት ብዙሓት ሰባት ዝበልዐን፡ ከቢድ ቅልውላው ኣብ ዘስዓበን ሃገራዊ መረፃ፡ ኣይተ በረከት ስምኦን ቀንዲ ምልክት ኢህወደግ ነይሮም። ቅድሚ እቲ መረፃ ኣብ ዝተኻየዱ ክትዓት እውን፡ ካብ ካልኦት ተወከልቲ እቲ ውድብ ብዝተፈለየ፡ ፖሊሲታት ኢህወዴግ ሒዞም ይካትዑ ከምዝነበሩ ይዝከር። ድሕሪኡ ኣብ ዝነበሩ ኣካታዕቲ ጉዳያት እውን፡ ኣይተ በረከት ዳርጋ ኣብ ኩሎም መድረኻት ምባል ብዝከኣል፡ ኣብ ቅድሚት ነይሮም። • ''ወይዘሮ ጎሜዝ!
